wickkiey/tamil-wikipedia-chunked huggingface dataset:
# விக்கிப்பீடியா:ஆலமரத்தடி/தொகுப்பு107

## தமிழக அரசு நிறுவன வெளியீடுகளை படைப்பாக்கப் பொதும உரிமத்தின் கீழ் வெளியிட அரசு ஆணை

தஞ்சை தமிழ்ப் பல்கலைக்கழகம் மற்றும் இதர அரச துறை ஆக்கங்களைப் படைப்பாகப் பொதும உரிமத்தின் கீழ் வெளியிடுமாறு அரசாணை வெளிவந்துள்ளது. தமிழக அரசின் தமிழ் வளர்ச்சித் துறையின் இந்த முன்னெடுப்பு தமிழக அரசு சட்டச் செயலாளர் ஒப்புதலுடன் தமிழக அரசு ஆளுநர் ஆணைப்படி வெளியிடப்பட்டுள்ளது. இந்த ஆணையை அடுத்து தமிழ் இணையக் கல்விக்கழகம் தன்னிடம் உள்ள பல்வேறு ஆக்கங்களை தனது இணைத்தளத்தில் வெளியிடுவதுடன் தமிழ் விக்கித்திட்டங்களுக்கும் கையளிக்கும். இந்த ஆணையில் ஆங்கிலப் படியை வேண்டியுள்ளேன். இந்த ஆணையை அடுத்து, தமிழ் விக்கிப்பீடியாவிலும் விக்கிமூலத்திலும் பல்வேறு தமிழக அரசு, பல்கலைக்கழக வெளியீடுகளை இடத் தொடங்கலாம். தமிழர் அறிவு வளத்தைக் கட்டற்ற முறையில் பரப்பும் செயற்பாட்டில் இது ஒரு முக்கிய மைல்கல். பல்வேறு அரசுகளுக்கும் முன்னோடியான செயற்பாடு. தமிழ் விக்கிப்பீடியா - த. இ. க. கூட்டு முயற்சியின் பகுதியாக நமது வேண்டுகோளை ஏற்று இந்த ஆணையைப் பெற்றுத் தந்த முன்னாள் த. இ. க. இயக்குநர் திரு. உதயச்சந்திரன் இ. ஆ. ப. அவர்களுக்கும் த. இ. க. உதவி இயக்குநரும் நம்மில் ஒருவருமான தமிழ்ப்பரிதி மாரிக்கும் நாம் மிகவும் கடமைப்பட்டுள்ளோம். தங்கள் வாழ்த்துகளையும் கருத்துகளையும் இங்கு பகிர்ந்து கொள்ள வேண்டுகிறேன். நன்றி. --இரவி (பேச்சு) 06:48, 14 ஆகத்து 2016 (UTC)  
: மகிழ்ச்சி தரும் விடயம் மட்டுமல்ல நமது உழைப்பும் அதில் கலந்திருப்பதில் பெரும் திருப்தி. த. இ. க. முன்னாள் இயக்குநர் திரு. உதயச்சந்திரன் அவர்களுக்கும் த. இ. க. உதவி இயக்குநர் தமிழ்ப்பரிதி மாரிக்கும் நெஞ்சார்ந்த நன்றிகள்.--சஞ்சீவி சிவகுமார் (பேச்சு) 07:53, 15 ஆகத்து 2016 (UTC)  
:. மிக நல்ல முயற்சி வெற்றியடைந்ததற்குப் பங்களித்த அனைவருக்கும் நன்றி.--நந்தகுமார் (பேச்சு) 08:13, 15 ஆகத்து 2016 (UTC)
: தமிழகம் முன்னோடியாக இந்த ஆணையைப் பிறப்பித்ததற்கு காரணமாக அமைந்த அனைத்து தமிழ் விக்கிப்பீடியா - த. இ. க. கூட்டு முயற்சியில் முனைப்பாக செயலாற்றிய விக்கியருக்கும் அரசுசார் அமைப்புகளின் சிக்கல்மிகு செய்முறைகளை எதிர்கொண்டு ஆணைப் பிறப்பித்த தமிழக அரசு அதிகாரிகளுக்கும் த.இ.க முன்னாள் இயக்குநர், உதவி இயக்குநர் ஆகியோருக்கும் மனமார்ந்த நன்றிகளும் பாராட்டுக்களும் உரித்தாகும். அறிவுச் செல்வம் கட்டற்ற வகையில் பொதுமக்களுக்குக் கிடைக்கும் வண்ணம் எடுத்துள்ள தமிழக அரசின் இந்த முனைப்பு எண்ணுந்தோறும் பெருமை பயப்பதாக உள்ளது.--மணியன் (பேச்சு) 13:51, 16 ஆகத்து 2016 (UTC)  
:விக்கிப்பீடியாவின் வலையிதழ் இந்த அரசாணை குறித்த சிறப்புச் செய்திக் குறிப்பினை வெளியிட்டுள்ளது. --இரவி (பேச்சு) 07:27, 19 ஆகத்து 2016 (UTC)
# விக்கிப்பீடியா:ஆலமரத்தடி/தொகுப்பு107

## முக்கிய அறிவிப்பு: பிற விக்கிப்பீடியா கட்டுரைகளுக்கு ஆக்குநர்சுட்டு அளித்தல்

விக்கிப்பீடியா உள்ளடக்கங்கள் யாவும் படைப்பாக்கப் பொதுமங்கள் பகிர்வுரிமம் ஆக்குநர்சுட்டு 3.0 என்ற உரிமத்தின் கீழ் கிடைக்கின்றன. இதன் படி, ஆங்கிலம் உள்ளிட்ட பிற மொழி விக்கிப்பீடியா உள்ளடக்கங்களை நாம் மொழிபெயர்த்து தமிழ் விக்கிப்பீடியாவிலேயே இட்டாலும் உரிய ஆக்குநர்சுட்டு (Attribution) அளிக்க வேண்டும். எனவே, இவ்வாறு மொழிபெயர்ப்புக் கட்டுரைகளைத் தொடங்கும் போது, தொகுப்புச் சுருக்கத்தில் ஆங்கில விக்கிப்பீடியா கட்டுரையில் இருந்து மொழிபெயர்க்கப்பட்டது என்ற குறிப்பினை இடுவது அவசியம். இதனை எவ்வாறு செய்வது என்ற எடுத்துக்காட்டுக்கு, இந்தக் கட்டுரையின் முதல் தொகுப்புச் சுருக்கத்தைப் பார்க்கவும். அது "Internet Hall of Fame பக்கத்தை மொழிபெயர்த்ததன் மூலம் உருவாக்கப்பட்டது" என்ற குறிப்புடன் அக்கட்டுரையின் குறிப்பிட்ட பதிப்பான https://en.wikipedia.org/wiki/Special:Redirect/revision/670623768 என்பதற்கு இணைப்பு தருகிறது. ஆங்கில விக்கிப்பீடியாவின் இடப்பக்கப் பட்டையில் Permanent link என்று ஒரு இணைப்பு இருக்கும். அங்கு இவ்வாறு குறிப்பிட்ட கட்டுரையின் பதிப்புக்கான இணைபைப் பெற முடியும். இது தொடர்பாக ஏதேனும் ஐயங்கள் இருந்தால் கேட்கவும். அனைவரும் இந்தப் பதிப்புரிமைத் தேவையைப் பின்பற்றி கட்டுரைகளை மொழிபெயர்க்க வேண்டுகிறேன். --இரவி (பேச்சு) 05:27, 16 ஆகத்து 2016 (UTC)  
:இந்த உதவிக் குறிப்பினை உதவி:ஆக்குநர்சுட்டு என்ற பக்கத்தில் தொகுத்துள்ளேன். --இரவி (பேச்சு) 15:37, 17 ஆகத்து 2016 (UTC)
# விக்கிப்பீடியா:ஆலமரத்தடி/தொகுப்பு107

## :m:WMIN/Events/India At Rio Olympics 2016 Edit-a-thon

இந்தியா சார்பாக ஒலிம்பிக் போட்டியில் விளையாடும் விளையாட்டு வீரர்/வீராங்கனைகளை பெருமைப்படுத்தும் விதமாகவும், அவர்களின் வெற்றியைக் கொண்டாடும் விதமாகவும், விக்கிமீடியா இந்தியா ஒரு தொடர்த் தொகுப்பு நிகழ்வை முன்னெடுக்கிறது. தமிழ் மொழியில் கட்டுரைகள் எழுதுவதன் மூலம், நீங்களும் இத்தொடர் தொகுப்பு நிகழ்வில் பங்கெடுத்து, நமது வீரர்களுக்கு தமிழ் விக்கியில் அங்கீகாரம் வழங்குவீர்கள் என நம்புகிறோம்.  
உருவாக்கப்படும் ஒவ்வொரு 20 கட்டுரைகளுக்கும் , விக்கிமீடியா இந்தியா ஒரு மரத்தை நடும். ஒலிம்பிக் போட்டியில் இந்தியா பங்கெடுப்பது குறித்த இந்திய விக்கிபீடியர்களின் ஆதரவினைக் குறிப்பதாக இம்மரம் அமையும். ஒரு பயனர் இருபது கட்டுரைகள் இலக்கை எட்டினால், நடந்து கொண்டிருக்கும் ரியோ ஒலிம்பிக் விளையாட்டுக்களை கருத்தில் கொண்டு, அவருக்கு விளையாட்டு தொடர்பான புத்தகம் ஒன்று பரிசாக வழங்கப்படும்.  
<small>Translated from the following text shared by User:Sankoswal  
As a mark of respect and paying tribute to Indian athletes and sportsperson who represent India at Olympics, Wikimedia India comes forward with an edit-a-thon to celebrate the success of Indian sportsmen. We wish even you participate in this edit-a-thon by writing articles in Tamil language and give our true heroes recognition on Tamil Wikipedia.  
For every 20 articles created, Wikimedia India would plant a tree. The tree intends to symbolize 'Indian Wikipedians' support India at Olympics'. Every time an editor reaches the 20 articles mark, the editor will be awarded with a book themed on sports, keeping the upcoming Rio Olympics in mind.</small>
--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 16:46, 17 ஆகத்து 2016 (UTC)
# விக்கிப்பீடியா:ஆலமரத்தடி/தொகுப்பு107

## Why Rio Olympics 2016 Matters for India

While India struggled to win medals, ending its tally with just two medals, there had been some spectacular performances. Abhinav Bindra, Jitu Rai were only marginally short at conceiving medals, while Saina-Bopana reached till the Bronze medal match, Depika Kumari lost to the world's best. At the most, Indian Hockey contingent reached the knock-out stage after so many years.  
Let us keep doing our bit, Tokoyo 2020 Olympics would definitely bring more medals to India. The **India At Rio Olympics 2016** is still in progress. Let's keep building it. Thank You. --Abhinav619 <small>(sent using MediaWiki message delivery (பேச்சு) 15:57, 23 ஆகத்து 2016 (UTC))</small>
# விக்கிப்பீடியா:ஆலமரத்தடி/தொகுப்பு107

## CIS-A2K Newsletter: July 2016

Hello,  
CIS-A2K has published their newsletter for the months of July 2016. The edition includes details about these topics:
- Event announcement: Tools orientation session for Telugu Wikimedians of Hyderabad
- Programme reports of outreach, education programmes and community engagement programmes
- Ongoing event: India at Rio Olympics 2016 edit-a-thon.
- Program reports: Edit-a-thon to improve Kannada-language science-related Wikipedia articles, Training-the-trainer programme and MediaWiki training at Pune
- Articles and blogs, and media coverage
Please read the complete newsletter **here**.
<small>If you want to subscribe/unsubscibe this newsletter, click here. </small> MediaWiki message delivery (பேச்சு) 20:47, 24 ஆகத்து 2016 (UTC)
# பிரேந்திர இலாக்ரா

**பிரேந்திர இலாக்ரா** *(Birendra Lakra)* (பிறப்பு: 3 பிப்ரவரி 1990) ஓர் இந்தியத் தொழில்முறை வளைதடிபந்தாட்ட வீரர் ஆவார். இவர் இலண்டனில் நடந்த 2012 ஒலிம்பிக் விளையாட்டுகளில் இந்தியா சார்பில் வளைதடிபந்தாட்டக் குழுவில் கலந்துகொண்டார். இவரது அண்ணன் பிமல் இந்தியா சார்பில் நடுக்கள ஆட்டக்காரராக விளையாடினார். இவரது தங்கை அசுந்தா இலாக்ரா இந்திய மகளிர் வளைதடிபந்தாட்டக் குழுவில் விளையாடித் தலைமையும் ஏற்றார்.
# பிரேந்திர இலாக்ரா

## இளமை

இவர் ஜார்க்காண்டு மாநிலத்தில் சிம்தேகா மாவட்டத்தில் 1990 பிப்ரவரி 3 இல் பிறந்தார். இவர் குரூக்கியரில் ஓரவான் இனக்குழுவில் பிறந்தார். இவரது குடும்பம் ஒடிசா அருகில் உள்ள ஜார்க்காண்டு மாநிலத்தில் நோங்கடா எனும் ஊரில் வாழ்ந்தது.
# பிரேந்திர இலாக்ரா

## இளமை

### இந்திய வளைதடிப்பந்தாட்டக் குழு

இந்திய வளைதடிப்பந்தாட்டக் குழுவின் தொடக்க ஏலத்தில் இராஞ்சி குழுமம் இலாக்ராவை 41,000 அமெரிக்க டாலருக்கு எடுத்தது. இவரது அடிப்படைக் கோரல் மதிப்பு 9,250 அமெரிக்க டாலராகும்.
# பருந்து கடற்படை வானூர்தி தளம்

**பருந்து கடற்படை வானூர்தி தளம் (INS Parundu)** என்பது தமிழ்நாட்டின், இராமநாதபுரம் மாவட்டம், சேர்வைகாரன் ஊரணி ஊருக்கருகே அமைந்துள்ள ஒரு இந்திய கடற்படை விமான நிலையம் ஆகும். இது இந்திய கடற்படையின் கிழக்கு கடற்படை கட்டளையின் கீழ் செயல்படுகிறது.
# பருந்து கடற்படை வானூர்தி தளம்

## வரலாறு

இராமநாதபுரம் மாவட்டத்தில் இதற்கு முன்னர் பொதுப் பயன்பாட்டில் இருந்த வானூர்தி நிலையமாகும். பின்னர் இது கைவிடப்பட்ட நிலையில், இலங்கையில் ஈழப்போர் தொடங்கிய நிலையில் பாக்கு நீரிணையைக் கண்காணிக்க இந்தியக் கடற்படையின் வசதிக்காக இங்கு உரிய வசதிகள் 1982 இல் ஏற்படுத்தப்பட்டன.  
இங்கு முழுமையான வசதிகள் ஏற்படுத்தப்பட்டு 1985 சூன் 9 ஆம் தேதி கடற்படை வசம் முழுமையாக ஒப்படைக்கப்பட்டது. துவக்கத்தில்* ஐஎன்எஸ் ராஜாளி இரண்டு* என அழைக்கப்பட்டது.  
2009 மார்ச்சு 26 இல், இதன் பெயர் மாற்றப்பட்டு, பருந்து என்னும் தமிழ்ச் சொல்லை இணைத்து ஐஎன்எஸ் பருந்து என பெயர்மாற்றப்பட்டது. இதில் உள்ள வசதிகள் பெரிய விமானங்களை இயக்குவதற்கு ஏதுவாக மேம்படுத்தப்பட்டுள்ளது. இது இந்திய கடற்படையால் தென்கிழக்கு வங்காள விரிகுடா, வட இந்தியப் பெருங்கடல், மன்னார் வளைகுடா, பாக்கு நீரிணை ஆகிய பகுதிகளைக் கண்காணிக்கப் பயன்படுத்தப்படுகிறது.
# பருந்து கடற்படை வானூர்தி தளம்

## அலகுகள்

ஐஎன்எஸ் பருந்தின் முதன்மை அலகுகள் அடிப்படையில் கடற்படை விமான படைப்பிரிவுகளின் (INAS) எச்ஏஎல் சேடக் உலங்கு, ஐலாண்டர், டோரின்னர் டோ 228 உளவுபார்க்கும் விமானங்கள் பயன்படுத்தப்படுகின்றன.  
ஓடுபாதை மேம்படுத்தப்பட்டு, இந்த கடற்படை விமான நிலையத்தில் இருந்து வானூர்திகள் வலம்வரவும் செயல்படவும் வசதிகள் செய்யப்பட்டுள்ளது. இங்கு INAS 344, IAi ஹெரான், IAI சேர்ச்சர், Mk II ஆகியவகை வானூர்திகள் வலம்வரவும் இயக்கவும் ஐஎன்எஸ் பருந்துவில் நிலைத்திருக்கின்றன.
# கலினன் வைரம்

**கலினன் வைரம்** (*Cullinan Diamond*) என்பது ஒரு பெரிய வைரம் ஆகும். எடையுடைய இது தென் ஆபிரிக்காவின் கலினன் வைரச் சுரங்கத்தில் 26 சனவரி 1905 இல் கண்டு பிடிக்கப்பட்டது. அச்சுரங்கத்தின் தலைமையாளர் தோமஸ் கலினன் என்பவரின் பெயரிலிருந்து இவ் வைரத்தின் பெயர் அமைந்தது.
# மேற்கத்திய எயார் எக்சுபிரசு வானூர்தி 7

**மேற்கத்திய எயார் எக்சுபிரசு வானூர்தி 7** (*Western Air Express Flight 7*) எனும் இது, 1937-ஆம் ஆண்டு, சனவரி 12-ஆம் நாளன்று, அட்டவணைப்படுத்தப்பட்ட உள்நாட்டு பயணிகள் வானூர்தி ஒன்று, அமெரிக்காவின் யூட்டா மாநிலத்தின் தலைநகரான சால்ட் லேக் நகரிலிருந்து, அந்நாட்டின் மற்றொரு மாநிலமான கலிபோர்னியாவிலுள்ள 'புர்பாங்க்' (*Burbank*) எனும் நகருக்கு மேற்கொண்ட பறப்பின்போது, நிலப்பரப்புக்கு கட்டுப்படுத்தப்பட்ட வானூர்தியின் (*Controlled flight into terrain*) காரணமாக, கலிபோர்னியாவிலுள்ள "நியூஹால்" (*Newhall*) என்னுமிடத்தின் அருகே விழுந்து நொறுங்கி விபத்துக்குள்ளானது. இரட்டை இயந்திரம் பொருத்தப்பட்டிருந்த போயிங் 247D, (பதிவு NC13315) வானூர்தி, (காலை 11:00 மணியளவில்) சற்று காலத்திற்கெல்லாம் செயலிழந்தது. அச்சம்பவத்தின் போது வானூர்திக் குழுவில் 3 பேர்களும், பயணிகள் 10 பேர்களும் (மொத்தம் 13 பேர்கள்) பயணத்தை மேற்கொண்டிருந்தனர். பாதகமான வானிலையின் சூழ்நிலையில் நிகழ்ந்த இவ்விபத்தில், வானூர்தி சேவைப் பணியாளர் ஒருவரும், பயணிகளில் நால்வரும் மாண்டுபோக, குழுவில் இருவரும், பயணிகள் 6 பேரும் காயங்களுடன் மீண்டனர். "மேற்கத்திய ஏர்லைன்ஸ்" (*Western Airlines*) நிறுவனம் இயக்கிய இந்த "போயிங் 247D" வானூர்தி விபத்தில், சர்வதேசப் புகழ்பெற்ற சாகசக்காரரும், மற்றும் திரைப்பட தயாரிப்பாளருமான, "மார்ட்டின் அண்டு ஓசா ஜான்சன்" (*Martin and Osa Johnson (1884, அக்டோபர் 9 – 1937, சனவரி 13*) என்பவர் இறந்தது குறிப்பிடத்தக்கது.
# பொன் விழா வைரம்

**பொன் விழா வைரம்** (*Golden Jubilee Diamond*) என்பது உலகிலுள்ள பெரிய வெட்டப்பட்ட, பட்டை முக வைரம் ஆகும். இது 545.67 காரட் (109.13 கி) எடையுடையது. இது கலினன் I ஐ விட 15.37 காரட்களினால் (3.07 கி) அதிக எடை கொண்டது. பொன் விழா வைரம் கலினன் வைரம் கண்டுபிடிக்கப்பட்ட (1905) பிரீமியர் சுரங்கத்தில் கண்டுபிடிக்கப்பட்டது.
# மாதுரி தேவி

**மாதுரி தேவி** (பிறப்பு: ஆகத்து 1927) தமிழ்த் திரைப்பட நடிகையாவார். 1940கள்-50களில் பல திரைப்படங்களில் இவர் நடித்துள்ளார்.
# மாதுரி தேவி

## வாழ்க்கைக் குறிப்பு

மாதுரிதேவி சென்னை, ராயபுரத்தில் கிறித்தவக் குடும்பம் ஒன்றில் சூசை முதலியார் என்பவருக்கு ஏழாவது குழந்தையாகப் பிறந்தார். இவரது இயற்பெயர் கிளாரா. வீட்டில் சந்திரா என்ற செல்லப்பெயருடன் அழைக்கப்பட்டார். ராயபுரம் செயின்ட் அந்தோனீசு உயர்பள்ளியில் கல்வி கற்றார். பள்ளியில் படிக்கும் போதே திரைப்படங்களில் அதிக ஆர்வம் காட்டினார். திரைப்படப் பாடல்களைப் பாடுவது அவரது முக்கிய பொழுதுபோக்காக இருந்தது. இவரது ஆர்வத்தைக் கண்ட கோசலம் என்பவர் மாதுரிதேவியின் பெற்றோரின் சம்மதத்துடன் தனது சியாம்சுந்தர் என்ற படத்தில் நடிக்க ஒப்பந்தம் செய்தார். ஆனாலும் கடைசி நேரத்தில் பெற்றோர் மறுப்புத் தெரிவித்ததால் இப்படத்தில் அவரால் நடிக்க முடியவில்லை.
# மாதுரி தேவி

## குடும்பம்

மாதுரி தேவி அவரது தந்தையின் வங்காள நண்பரின் மகனும், சென்னையில் பணியாற்றிக் கொண்டிருந்தவருமான சாந்திலால் முகர்ஜி என்பவரை 1944 மார்ச் 2 இல் திருமணம் புரிந்து கொண்டார். முகர்ஜி மாதுரி தேவி நடித்த ரோஹிணி (1953) என்ற படத்தைத் தயாரித்தார். அத்துடன் மாதுரி தேவியின் தயாரிப்பில் வெளியான மாலா ஒரு மங்கல விளக்கு (1959) என்ற படத்தை இயக்கியிருந்தார்.
# மாதுரி தேவி

## நடித்த திரைப்படங்களின் பட்டியல்

1. வாயாடி (1940)
1. ஆயிரம் தலை வாங்கிய அபூர்வ சிந்தாமணி (1947)
1. மோகினி (1948)
1. ஸ்ரீ லட்சுமி விஜயம் (1948)
1. கன்னியின் காதலி (1949)
1. பொன்முடி (1950)
1. மந்திரி குமாரி (1950)
1. ராஜாம்பாள் (1951)
1. தேவகி (1951)
1. தேவகி (1951)
1. மர்மயோகி (1951)
1. வேலைக்காரன் (1952)
1. குமாரி (1952)
1. என் தங்கை (1952) - எம். ஜி. ஆரின் மனைவியாக நடித்திருந்தார்.
1. மாணாவதி (1952)
1. பசியின் கொடுமை (1952)
1. தாய் உள்ளம் (1952)
1. ஜமீந்தார் (1952)
1. ரோஹிணி (1953)
1. ஆசை அண்ணா அருமை தம்பி (1955)
1. நல்ல தங்கை (1955)
1. ஒன்றே குலம் (1956)
1. மாலா ஒரு மங்கல விளக்கு (1959)
1. அதிசயப் பெண் (1959)
1. தோழன் (1960)
1. வெற்றித் திருமகன் (1978)
# பொட்டாசியம் குளோரோகுரோமேட்டு

**பொட்டாசியம் குளோரோகுரோமேட்டு** *(Potassium chlorochromate)* என்பது KCrClO<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மம் ஆகும். குளோரோகுரோமேட்டு [CrO3Cl]− அயனியின் பொட்டாசியம் உப்பு பொட்டாசியம் குளோரோகுரோமேட்டு எனக் கருதப்படுகிறது. ஆரஞ்சு நிறமுடைய இச்சேர்மம் தண்ணீரில் கரையும். கரிமச் சேர்மங்களை ஆக்சிசனேற்றம் செய்யவும் அரிதாக இது பயன்படுத்தப்படும். கண்டுபிடிப்பாளர் யூகின் மெல்ச்சியர் பெலிகாட் என்பவரின் நினைவாக சில சமயங்களில் இதை பெலிகாட் உப்பு என்று அழைக்கிறார்கள்.
# பொட்டாசியம் குளோரோகுரோமேட்டு

## தயாரிப்பு

பொட்டாசியம் டைகுரோமேட்டுடன் ஐதரோகுளோரிக் அமிலத்தைச் சேர்த்து சூடுபடுத்தி பொதுவாக பொட்டாசியம் குளோரோகுரோமேட்டு தயாரிக்கப்படுகிறது. குரோமைல் குளோரைடுடன் பொட்டாசியம் குரோமேட்டைச் சேர்த்து பொட்டாசியம் குளோரோகுரோமேட்டைத் தயாரிக்கும் பாதை மேம்படுத்தப்பட்ட தயாரிப்பு முறையாகக் கருதப்படுகிறது:  
:K<sub>2</sub>CrO<sub>4</sub> + CrO<sub>2</sub>Cl<sub>2</sub> → 2 KCrO<sub>3</sub>Cl.
# பொட்டாசியம் குளோரோகுரோமேட்டு

## கட்டமைப்பு

நான்முக குளோரோகுரோமேட்டு எதிர்மின் அயனியை இவ்வுப்பு கொண்டுள்ளது. சராசரியாக Cr=O பிணைப்பின் நீளம் 159 பைக்கோமீட்டர்களும் மற்றும் Cr-Cl இடையிலான இடைவெளி 219 பைக்கோ மீட்டர்களுமாக உள்ளது.
# பொட்டாசியம் குளோரோகுரோமேட்டு

## வினைகள்

காற்றில் நிலைப்புத்தன்மையுடன் இருந்தாலும் இச்சேர்மத்தின் நீரிய கரைசல்கள் நீராற்பகுப்புக்கு உட்படுகின்றன. அடர் ஐதரோகுளோரிக் அமிலத்துடன் சேரும்போது இது குரோமைல் குளோரைடாக மாறுகிறது. 18-கிரௌன்-6 என்றழைக்கப்படும் 1,4,7,10,13,16- எக்சாக்சாசைக்ளோக்டாடெக்கேன் என்ற கரிமச் சேர்மத்துடன் சேர்த்து சூடுபடுத்தும்போது கொழுப்பு விரும்பி உப்பான [K(18-கிரௌன்-6]CrO3Cl.உருவாகிறது.  
பென்சைல் ஆல்ககாலை ஓர் அமில வினையூக்கியின் முன்னிலையில் இது ஆக்சிசனேற்றம் செய்கிறது. இதனுடன் தொடர்புடைய உப்பான பிரிடினியம் குளோரோகுரோமேட்டு பொதுவாக இவ்வினையில் பயன்படுத்தப்படுகிறது.
# பொட்டாசியம் குளோரோகுரோமேட்டு

## பாதுகாப்பு

உடலுக்குள் செலுத்தப்பட்டால் பொட்டாசியம் குளோரோகுரோமேட்டு ஒரு நச்சாக உடலை பாதிக்கிறது. பல்வேறு தீங்குகளுடன் உடலை நஞ்சாக்குவதோடு சிறுநீரக பாதிப்பையும் ஏற்படுத்துகிறது. மனித தோலில் பட நேர்ந்தாலும் குறிப்பாக சுவாசிக்க நேர்ந்தாலும் ஒவ்வாமை, கண் எரிச்சல், தோல் அரிப்பு முதலான பாதிப்புகள் உண்டாகின்றன .
# அமெரிக்க பொன் புட்பராகம்

**அமெரிக்க பொன் புட்பராகம்** (*American Golden Topaz*) என்பது ஒரு 172-பட்டை முக புட்பராகம் ஆகும். எடையுள்ள இது உலகின் பெரிய வெட்டப்பட்ட மஞ்சள் புட்பராகமும் உலகிலுள்ள பட்டைதீட்டப்பட்ட பெரிய இரத்தினக்கற்களில் ஒன்றும் ஆகும். பிரேசிலின் மினாஸ் ஜெரைசு கிடைக்கப்பட்ட இதனை, 11.8&nbsp;கி (26 ப) எடையிலிருந்து வெட்டியெடுத்தனர். இது வாசிங்டன், டி. சி.யில் உள்ள இயற்கை வரலாற்றுக்கான தேசிய அருங்காட்சியகத்தில் காட்சிப்படுத்தப்பட்டுள்ளது.
# செரெண்டிப்பைற்று

**செரெண்டிப்பைற்று** (*Serendibite*) என்பது மிகவும் அரிதான கனிமமும் இரத்தினமும் ஆகும். இது முதன்முதலாக 1902 இல் இலங்கையில் கண்டுபிடிக்கப்பட்டது. இதனால் இதற்கு இலங்கையின் பண்டைய அரபு மொழிப் பெயரான செரெண்டிப் என்ற பெயர் சூட்டப்பட்டது. இது அரிதான இரத்தினக்கற்களில் ஒன்றாகக் கருதப்படுகிறது.
# மஸ்கிராவைற்று

**மஸ்கிராவைற்று** (*Musgravite*, Be(Mg, Fe, Zn)<sub>2</sub>Al<sub>6</sub>O<sub>12</sub>) என்பது ஒரு இரத்தினக்கல் ஆகும். இது ஆத்திரேலியாவின் மஸ்கிரேவ் மலைத்தொடர்களில் கண்டுபிடிக்கப்பட்டதால் மஸ்கிராவைற்று என்ற பெயரைப் பெற்றது. இது இடாபைற்று குடும்பத்தைச் சேர்ந்ததாகும். இதன் கடினம் 8 முதல் 8.5 மோவின் அளவுகோல் ஆகும்.
# தாம்பரம் விமானப்படை நிலையம்

**தாம்பரம் விமானப்படை நிலையம்** (*Tambaram Air Force Station*) என்பது தமிழ்நாட்டில் சென்னை, தாம்பரத்தில் அமைந்துள்ள இந்திய வான்படைக்குச் சொந்தமான வான்படைத் தளமாகும். இந்த வான்படைத் தளம் விமானிகளுக்கு பயிற்சி அளிக்கப் பயன்படுத்தப்படுகிறது.  
இந்த நிலையத்தில் வான்படை படையணியினருக்காக உள்ள வான்படைப் பள்ளியில் 2015 காலகட்டத்தில் 15 பைலேடஸ் பிசி 7, எம்.கே II போன்றவற்றின் மூலமாக பயிற்றுனர்களால் அடிப்படை பயிற்சிகள் அளிக்கப்படுகின்றன. பிசி-7 , கிரண் எம்.கே I, எம்கே II போன்றவை பிற பயிற்சி வானூர்திகள் ஆகும். மற்றும் எச்ஏஎல் சீட்டா, மற்றும் எச்ஏஎல் சேடக் உலங்கு வானூர்தி, ஏஎன்-32 போன்றவையும் இங்கு உள்ளன. இந்தியக் கடற்படையின் உலங்கு வானூர்திகள் கூட இந்த விமானத் தளத்தில் இருந்து இயக்கப்பட்டு வருகின்றன.
# திருவிளையாடற் புராண படலங்களின் பட்டியல்

பரஞ்சோதி முனிவர் இயற்றிய திருவிளையாடற் புராண நூலில் சிவனின் 64 திருவிளையாடல்களும் தனித்தனிப் படலங்களாக விளக்கப்பட்டுள்ளன.  
1. இந்திரன் பழி தீர்த்த படலம்.
1. வெள்ளையானை சாபம் தீர்த்த படலம்.
1. திருநகரங்கண்ட படலம்.
1. தடாதகைப் பிராட்டியார் திருவவதாரப் படலம்.
1. தடாதகையாரின் திருமணப் படலம்.
1. வெள்ளியம்பலத் திருக்கூத்தாடிய படலம்.
1. குண்டோதரனுக்கு அன்னமிட்ட படலம்.
1. அன்னக் குழியும் வைகையையும் அழைத்த படலம்.
1. ஏழுகடல் அழைத்த படலம்.
1. மலயத்துவசனை அழைத்த படலம்.
1. உக்கிரபாண்டியன் திருவவதாரப் படலம்.
1. உக்கிர குமாரனுக்கு வேல்வளை செண்டு கொடுத்த படலம்.
1. கடல் சுவற வேல்விட்ட படலம்.
1. இந்திரன் முடிமேல் வளையெறிந்த படலம்.
1. மேருவைச் செண்டாலடித்த படலம்.
1. வேதத்துக்குப் பொருள்அருளிச் செய்த படலம்.
1. மாணிக்கம் விற்ற படலம்.
1. வருணன் விட்ட கடலை வற்றச் செய்த படலம்.
1. நான் மாடக்கூடலான படலம்.
1. எல்லாம் வல்ல சித்தரான படலம்.
1. கல்லானைக்குக் கரும்பருத்திய படலம்.
1. யானை எய்த படலம்.
1. விருத்த குமார பாலரான படலம்.
1. கால் மாறி ஆடிய படலம்.
1. பழியஞ்சின படலம்.
1. மாபாதகம் தீர்த்த படலம்.
1. அங்கம் வெட்டின படலம்.
1. நாகமேய்த படலம்.
1. மாயப்பசுவை வதைத்த படலம்.
1. மெய்க் காட்டிட்ட படலம்.
1. உலவாக்கிழி அருளிய படலம்.
1. வளையல் விற்ற படலம்.
1. அட்டமாசித்தி உபதேசித்த படலம்.
1. விடை இலச்சினை இட்ட படலம்.
1. தண்ணீர்ப்பந்தல் வைத்த படலம்.
1. இரசவாதம் செய்த படலம்.
1. சோழனை மடுவில் வீட்டிய படலம்.
1. உலவாக் கோட்டை அருளிய படலம்.
1. மாமனாக வந்து வழக்குரைத்த படலம்.
1. வரகுணனுக்கு சிவலோகம் காட்டிய படலம்.
1. விறகு விற்ற படலம்.
1. திருமுகம் கொடுத்த படலம்.
1. பலகை இட்ட படலம்.
1. இசைவாது வென்ற படலம்.
1. பன்றிக் குட்டிக்கு முலை கொடுத்த படலம்.
1. பன்றிக் குட்டிகளை மந்திரிகளாக்கிய படலம்.
1. கரிக்குருவிக்கு உபதேசம் செய்த படலம்.
1. நாரைக்கு முத்தி கொடுத்த படலம்.
1. திருவாலவாயான படலம்.
1. சுந்தரப்பேரம் செய்த படலம்.
1. சங்கப்பலகை கொடுத்த படலம்.
1. தருமிக்குப் பொற்கிழியளித்த படலம்.
1. கீரனைக் கரையேற்றிய படலம்.
1. கீரனுக்கு இலக்கணம் உபதேசித்த படலம்.
1. சங்கத்தார் கலகந்தீர்த்த படலம்.
1. இடைக்காடன் பிணக்குத் தீர்த்த படலம்.
1. வலை வீசின படலம்.
1. வாதவூர் அடிகளுக்கு உபதேசித்த படலம்.
1. நரி பரியாக்கிய படலம்.
1. பரி நரியாக்கிய படலம்.
1. மண் சுமந்த படலம்.
1. பாண்டியன் சுரம் தீர்த்த படலம்.
1. சமணரைக் கழுவேற்றிய படலம்.
1. வன்னியும் கிணறும் இலிங்கமும் அழைத்த படலம்.
# வீமநாத பண்டிதர்

**வீமநாத பண்டிதர்** என்பவர் கடம்பவன புராணம் எனும் சைவ நூலின் ஆசிரியர் ஆவார். இவர் கிபி 20ம் நூற்றாண்டு காலத்தினை சேர்ந்தவர்.  
கடம்பம் எனும் மரங்கள் அதிகம் இருந்த வனப்பகுதியான தற்போதைய மதுரைப் பற்றி கடம்பவன புராணத்தில் வீமநாத பண்டிதர் பாடியுள்ளார். இந்நூலில் மதுரை சொக்கநாதர் அருளிய 64 திருவிளையாடல்கள் இடம்பெற்றுள்ளன.
# நம்பி திருவிளையாடல்

**திருவாலவாயுடையார் திருவிளையாடற் புராணம்** அல்லது **நம்பி திருவிளையாடல்** என்பது பெரும்பற்றப்புலியூர் நம்பி என்பவரால் எழுதப்பெற்ற சைவ சமய நூலாகும். இந்நூல் திருவிளையாடல் புராணத்துக்கு முன்பு தோன்றியது எனக் கருதப்படுகிறது.  
இந்நூலின் ஆசிரியர் பெரும்பெற்றப் புலியூர் நம்பியின் காலம் பதிமூன்றாம் நூற்றாண்டாக கருதப்படுகிறது. இந்த நூலில் 1753 விருத்தப் பாடல்கள் உள்ளன. இவற்றில் மதுரைச் சொக்கநாதரின் 64 திருவிளையாடல்கள் பாடப்பட்டுள்ளன.  
- பாயிரம்
- கடவுள் வாழ்த்து
- அவை அடக்கம்
- பதிகம்
- நூல்வரலாறு
- திருநகரச் சிறப்பு
- நூற்பயன்  
என்னும் பகுப்புகளில் சொல்லப்பபட்டுள்ளது.  
##### பாடல்கள் - எடுத்துக்காட்டு
சந்தப்பாடல்
:அருளுந்தொறும பொருளுந்திருந் தழகுந்தொகும் குலமும்தரும்
:பரிவொன்றுசந் ததியும்புகும் பழியஞ்சுமொண் பொடியும்பொருந்
:துருவுந்திறம் பிறவுந்துளங் கொளியும்பிறங் கறிவும்செழுந்
:திருவும்பெரும் புகழும்தருந் திருவம்பலம் திருவம்பலம்
சிவசின்னங்கள் எனப் போற்றப்படுவன உருத்திராச்சம், திருநீறு, நமச்சிவாய-மந்திரம் ஆகிய மூன்று. இவற்றில் மந்திரப் பயனைக் கூறும் பாடல்
:குலம் தரும் நீதி மிக்க குணம் தரும் வெதம் சொல்லும்
:பலம் தரும் உயர்ந்த சாயுச்சயம் தரும் ப.உது இலாத
:தலம் தரும் எல்லாம் வல்ல சயம் தரும் நிறைந்த செல்வ
:நலம் தரும் பெருமை குன்றா நயம் தரும் - நமச்சிவாய
# நம்பி திருவிளையாடல்

## அச்சில்

திருவாலவாயுடையார் திருவிளையாடல் புராணம் எனும் இந்நூலை அச்சில் 1906-ஆம் ஆண்டு உ.வே. சாமிநாத ஐயர் கொண்டு வந்துள்ளார். அதன் பிறகு 1927 மற்றும் 1972 ஆகிய இரு பதிப்புகள் வந்திருக்கின்றன.  
##### மேலும் காண
# வடசென்னை அனல் மின் நிலையம்

**வடசென்னை அனல்மின் நிலையம்** சென்னையில் இருந்து 25 கிலோமீட்டர் (16 மைல்) தொலைவில் அமைந்துள்ள மின் நிலையம் ஆகும்.தமிழ்நாட்டில் அமைந்துள்ள முக்கிய மின் நிலையங்களில் ஒன்றான இதன் மொத்த உற்பத்தி திறன் 1830 மெகாவாட்டு ஆகும்.
# வடசென்னை அனல் மின் நிலையம்

## வரலாறு

வடசென்னை அனல்மின் நிலையம் 1994ஆம் ஆண்டு திருவள்ளூர் மாவட்டத்தில் நிறுவப்பட்டது. எண்ணூர் அனல்மின் நிலையத்திற்கு நிலக்கரி இறக்குமதிக்கு பயன்பட்ட எண்ணூர் துறைமுகம் அருகில் இருந்ததே இம்மின்னிலையம் இங்கு அமைக்கபட முக்கிய காரணம் ஆகும். இந்நிலையம் துணை நுகர்வு மட்டுப்படுத்துதல் மற்றும் உற்பத்தி மேம்படுத்துதல் ஆகியனவற்றிற்கு பல விருதுகளை பெற்றுள்ளது. இந்நிலையத்திற்கு தேவையான நிலக்கரி எண்ணூர் துறைமுகத்திலிருந்து கொண்டுவரப்படுகிறது. அண்மையில் இந்நிலையத்திற்கு ஒரு நிலையகம் (Stator) கடல் வழியாக வாங்கி எடுத்துவரப்பட்டது. அண்மைக்காலங்களில் நிலக்கரி தட்டுப்பாட்டால் இந்நிலையத்தை இயக்க நிலக்கரி வெளிமாநிலங்களில் இருந்து இறக்குமதி செய்யப்படுகிறது.
# வடசென்னை அனல் மின் நிலையம்

## மின் உற்பத்தி திறன்

| முதல் | 1 | 210 | 1994 அக்டோபர் | இயங்குகிறது |  |
| --- | --- | --- | --- | --- | --- |
| முதல் | 2 | 210 | 1995 மார்ச்சு | இயங்குகிறது |  |
| முதல் | 3 | 210 | 1996 பிப்ரவரி | இயங்குகிறது |  |
| 2ஆம் | 4 | 600 | 2013 செப்டம்பர் | இயங்குகிறது |  |
| 2ஆம் | 5 | 600 | 2013 செப்டம்பர் | இயங்குகிறது | } |
# வடசென்னை அனல் மின் நிலையம்

## மேலும் பார்க்க

- இந்தியாவில் உள்ள மின் சக்தி நிலையங்களின் பட்டியல்
# கிளி மூக்கு கோழி

**கிளி மூக்கு கோழிகள்** அல்லது **விசிறிவால் சேவல்** என்பவை இவை தமிழகத்துக்கே உரித்தான கோழி இனமாக கருதப்படுகிறது. என்றாலும், இது அசில் நாட்டுக் கோழியின் கலப்பினம் என்பதே கால்நடை நிபுணர்களின் கருத்து. இந்தச் சேவல்கள் கம்பீரத் தோற்றத்துடன் மூர்க்கமானவையாகக் கருதப்படுகின்றன. இவை பெரும்பாலும் சேவல் சண்டைக்காகவும், அழகுக்காகவும் வளர்க்கப்படுகின்றன. கோவை, பொள்ளாச்சி, நாமக்கல், திண்டுக்கல், உடுமலைப்பேட்டை ஆகிய பகுதிகளில் இந்த வகை சேவல்கள் அதிகமாக வளர்க்கப்படுகின்றன.
# கிளி மூக்கு கோழி

## பெயரியல்

இந்தக் கோழி இனங்களில் கிளியைப் போன்ற அலகினைக் கொண்டதால் கிளி மூக்கு சேவல் என்றும், இவற்றுக்கு மயிலைப் போல நீண்ட வால்கள் இருப்பதால் இதை 'விசிறிவால் சேவல்' என்றும், திண்டுக்கல் போன்ற பகுதிகளில் 'கிளிமூக்கு விசிறிவால் சேவல்' என்றும் அழைக்கின்றனர்.  
இந்த இனங்களை மற்றக் கோழிகளைக் காட்டிலும் அதிக எடை கொண்டதால், இயல்பான இனப்பெருக்கம் நிகழ்வது கடினமாக உள்ளது. எனவே இனப்பெருக்கத்தில் கைமிதியாடுதல் போன்ற வழிமுறைகளை வளர்ப்பாளர்கள் கையாளுகிறார்கள்.  
ஆரோக்கியமான கிளிமூக்குச் சேவல் ஒன்றின் உடல் எடை சுமார் 10 கிலோ. இதன் சராசரி உயரம் 2 அடி. இந்த வகைச் சேவல்களின் சராசரி வாழ்நாள் 5 முதல் 7 ஆண்டுகள். இவற்றின் விலை ரூ.15 ஆயிரம் முதல் ரூ.1 லட்சம்வரை உள்ளன. கிளி மூக்கு கோழிகளின் குஞ்சுகள் அதிக விலைக்கு விற்பனை வாய்ப்பினைக் கொண்டுள்ளன.  
நிறத்தை அடிப்படையாகக்கொண்டு இவை கறுப்பு மயில், செங்கறுப்பு, செவலை, செங்கீரி, சாம்பல் பூதி, கொக்கு வெள்ளை, பொன்ரம் என்று பெயரிடப்படுகிறன.
# பவநாத்

, கிர்நார் மலை, குஜராத், இந்தியா]]
கோயில், பவநாத்]]
, கிர்நார் மலை, குஜராத்]]  
**பவநாத்** (Bhavnath) இந்தியாவின் மாநிலமான குஜராத்தின் ஜூனாகாத் மாவட்டத்தின் தலைமையிடமான ஜூனாகத் நகரத்தின் அருகே கிர்நார் மலையின் அடிவாரத்தில் அமைந்த சிறு கிராமம் ஆகும்.
# பவநாத்

## வரலாறு

கிர்நார் மலை அடிவாரத்தில் உள்ள பவநாத் கிராமத்தில் மகாதேவர் கோயில் உள்ளது. பவநாத்தில் உள்ள கிர்நார் மலையில் அசோகர் கல்வெட்டுக்கள் உள்ளது.
# பவநாத்

## விழாக்கள்

இந்து மற்றும் சமணர்களுக்கு புனிதமான பவநாத் கிராமத்தில், ஆண்டு தோறும், மகா சிவராத்திரியும் கிர்நார் கிரிவலம் விழாவும் சிறப்பாகக் கொண்டாடப்படுகின்றன.  
மாசி மாத மகா சிவராத்திரி ஒட்டி ஐந்து நாட்கள் நடைபெறும் விழாவின் போது இராஜஸ்தானின் மேவார், குஜராத்தின் கட்ச், உத்திரப் பிரதேசத்தின் அயோத்தி மற்றும் மதுரா பகுதிகளிலிருந்து ஆயிரக்கணக்கான பக்தர்களும் நாகா சாதுக்களும் இங்கு வருகின்றனர்.  
கிரிவலம் நிகழ்வின் போது தத்தாத்ரேயர் ஐந்து நாட்கள் பவநாத் கிராமத்தில் தங்கியிருப்பார் என இந்துக்கள் கருதுகிறார்கள்.
# பவநாத்

## இதனையும் காண்க

- தில்வாரா சமணர் கோயில்
- பாலிதானா சமணக் கோயில்கள்
- தரங்கா சமணர் கோயில்கள்
- கிர்நார் சமணர் கோயில்கள்
- சிதறால் மலைக் கோவில்
- மேல் சித்தாமூர் சமணர் கோயில்
# சந்தீப் சிங்

**சந்தீப் சிங்** *(Sandeep Singh)* (பிறப்பு: 27 பிப்ரவரி 1986) ஓர் இந்தியத் தொழில்முறை வளைதடிபந்தாட்ட வீரர் ஆவார்.இவர் இந்திய ஆடவர் தேசிய வளைதடிபந்தாட்டக் குழுவின் முன்னாள் தலைவரும் ஆவார். இவர் குழுவில் முழுபிற்காப்பளராகவும் இழுத்துப் பிடிப்பில் மூலைத் தண்டவகைச் சிறப்பு வல்லுனராகவும் விளங்குகிறார். இவர் அரியானா காவல்துறையில் இணைகண்காணிப்பாளராக உள்ளார்.
# சந்தீப் சிங்

## இளமை

இவர் அரியானா மாநில, குருசேத்திரம் மாவட்டத்தில் சாகாபாது பேரூரில் குர்சரண் சிங் சைனிக்கும் தல்ஜித் கௌர் சைனிக்கும் பிறந்தார். இவரது அண்ணன் பிக்ரமஜீத் ச்ங்கும் ஓர் வளைதடிபந்தாட்ட வீரர் ஆவார். பின்னவர் இந்திய எண்ணெய் நிறுவனம் சார்பில் விளையாடுகிறார்.
# சந்தீப் சிங்

## சாதனைகள்

- இவர் 2009 சுல்தான் அசுலான் சா கோப்பைப் போட்டியில் அப்போட்டியின் சிறந்தவராக அனைத்து இலக்குகளையும் வென்றார்.
- இவர் 16 இலக்குகள் எடுத்து இலண்டனில் நடந்த 2012 கோடைக்கால ஒலிம்பிக் விளையாட்டுகளுக்குத் தேர்வு பெற்ற முன்னணி ஆடவர் வளைதடிபந்தாட்ட வீரர் ஆவார்.
# சந்தீப் சிங்

## விருதுகள்

- **2010**: அருச்சுனா விருது வளைதடிபந்தாட்டச் சாதனைக்காகப் பெற்றவர்
# கரவட நூல்

**கரவட நூல்** என்பது திருட்டினைப் பற்றிய நூலாகும். இந்நூலை கருணீசுதர் என்பவர் இயற்றியிருந்தார். இந்நூல் திருடர்களை கண்டுபிடிக்க காவலர்களுக்கு உதவும் பொருட்டு எழுதப்பட்டிருந்தது. இந்நூலில் திருடுவதற்குரிய வழிகளைப் பற்றி விவரிக்கப்பட்டுள்ளது.  
இந்நூலைப் பற்றிய விவரங்கள் மதுரைக் காஞ்சி உரையில் உள்ளன.
# சித்தராரூடம்

**சித்தராரூடம்** என்பது விஷக்கடி வைத்தியத்திற்கு எழுதப்பெற்ற நூலாகும். சிந்து வடிவில் இருக்கும் இந்நூலின் ஆசிரியர் பெயர் தெரியவில்லை.  
ஓலைச் சுவடியாக இருந்த இந்த நூலை 1999ஆம் ஆண்டு மன்று பதிப்பகம் இந்த நூலை வெளியிட்டது. திருமதி லீலா இரணேஷ்பரன் கணினி வடிவமாக்கினார்.  
இந்நூலில் 87 பாடல்கள் இடம்பெற்றுள்ளன.
# இக்நேசு திர்கி

**இக்நேசு திர்கி** *(Ignacious Tirkey)* ஓர் இந்திய வளைதடிபந்தாட்ட வீரர் ஆவார். இவர் களத்தில் முழு பிற்காப்பு இருப்பில் ஆடுகிறார். இவர் இந்தியத் தேசிய ஆடவர் வளைதடிபந்தாட்டக் குழுவின் தலைவராக இருந்துள்ளார்.  
இவர் இந்தியப் படைத்துறையில் சென்னை பொறியியல் குழுவில் அலுவலராக உள்ளார். இப்போது இவர் தளபதியாக உள்ளார்.
# இக்நேசு திர்கி

## இளமை

இவரது தம்பியான பிரபோது திர்கியும் இந்தியா சார்பில் வளைதடிபந்தாட்டத்தில் கலந்துகொள்கிறார். இவர் உரூர்கெலாவில் உள்ள பன்போசு விளையாட்டு விடுதியில் பயிற்சி பெற்றவர். இங்கு தான் இவரை இந்தியப் படைத்துறை தேர்வு செய்து பணியில் சேர்த்துக்கொண்டது.
# பிளாக் தண்டர் (பூங்கா)

**பிளாக் தண்டர்** (*Black Thunder*) என்பது தமிழ்நாட்டில், நீலகிரிக்கு அருகிலுள்ள மேட்டுப்பாளையத்தில் அவினாசி சாலையில் அமைந்துள்ள நீர் விளையாட்டுப் பூங்கா ஆகும். இது கோயமுத்தூரில் இருந்து வடக்கில் 40.கி.மீ தொலைவில் சுமார் 75 ஏக்கர் பரப்பளவில் 49 விளையாட்டுக்களுடன் அமைந்துள்ளது. இவ்விளையாட்டுகளில் மலைச் சறுக்கு, வன ஆற்றுச் சவாரி போன்றவை குறிப்பிடத்தக்க அம்சங்களாகும். இந்த பூங்காவில் ஒரு உணவகமும் செயல்பட்டு வருகிறது. இதில் நுழைவுக்கட்டணம் ஒரு நபருக்கு வயது வந்தவர்களுக்கு 690/-, குழந்தைகளுக்கு (3 முதல் 10 வயது) 590/-, பள்ளி மாணவர்களுக்கு 390/-, கல்லூரி மாணவர்களுக்கு 490/- ஆகும்.
# கோவைக் கொண்டாட்டம்

**கோவைக் கொண்டாட்டம் (Kovai Kondattam)** என்பது தமிழ்நாட்டின் கோயமுத்தூரின் பேரூரில் உள்ள ஒரு பொழுது போக்குப் பூங்கா ஆகும். இந்தப் பூங்காவில் தண்ணீர் நடனம், அலை குளம், மோது கார்கள், மலை ஏற்றம், காணொளிக் கூடம் போன்ற பொழுதுபோக்கு வசதிகள் உள்ளன. பூங்கா நிர்வாகத்தால் பிறந்த நாள், திருமணம், ஆண்டு நிறைவு கொண்டாட்டம் போன்ற விழாக் கொண்டாட்டங்களுக்கு வசதிகள் செய்யப்படுகிறது. இங்கு நேரடி நிகழ்ச்சிகள் நடத்த ஒரு அரங்கு உள்ளது. இந்த பொழுதுபோக்குப் பூங்காவை நடிகர் விஜய் திறந்து வைத்தார்.
# மகாராஜா பொழுது போக்குப் பூங்கா

**மகாராஜா பொழுது போக்குப் பூங்கா (Maharaja Theme Park)** என்பது தமிழ்நாட்டின்,கோயம்புத்தூரில்உள்ளஒரு ஒரு கேளிக்கை பூங்கா ஆகும்.இந்தப் பூங்காவில் திரைப்படத் திரைகள் உள்ளன.  
இது பொதுமக்கள் பயன்பாட்டுக்காக 2006ஏப்ரல்மாதம்தமிழ்த்திரைப்படநடிகர்சூர்யாவால்திறந்துவைக்கப்பட்டது.
# டேஷ் இன் ஸ்பிளாஸ்

**டேஷ் இன் ஸ்பிளாஸ் (Dash N Splash)** என்பது தமிழ்நாட்டில் சென்னையில் உள்ள தண்ணீர் விளையாட்டை மையமாகக் கொண்ட விளையாட்டுப் பூங்கா ஆகும். இந்தப் பூங்கா 1995 முதல் இயங்கிவருகிறது, இதுதான் சென்னையின் முதல் தண்ணீர் பொழுது போக்குப் பூங்கா ஆகும். சென்னை நகரின் வெப்பம், வியர்வை, தூசு ஆகியவற்றில் இருந்து விடுபட்டு, புத்துணர்வு பெறும்விதமாகத் தண்ணீர் பூங்கா திறக்கும் யோசனையின் பேரில் நடிகர் சூர்யாவால் இந்தப் பூங்கா திறக்கப்பட்டது. பூங்காவில் முழுமையாக முழு புத்துணர்ச்சியடையவும், தளர்வை நீக்கும் வகையில் தென்னை மரங்கள் வளர்க்கப்பட்டு உள்ளது. இந்தப் பூங்காவில் பெரியவர்கள், குழந்தைகள் மற்றும் மூத்த குடிமக்களுக்கு ஏற்ற வகையில் நீர் தேக்கங்கள் மற்றும் நீர் சரிவுகள் உள்ளன. இந்தப் பூங்கா தற்போது நிரந்தரமாக மூடப்பட்டுள்ளது.
# டேஷ் இன் ஸ்பிளாஸ்

## பூங்காபற்றி

டேஷ் இன் ஸ்பிளாஸ் பூங்காவின் பெரும்பகுதி மேவலூர் குப்பம் கிராமத்திற்கு உட்பட்டது. இதன் எண்ணற்ற நீர் விளையாட்டுகள், நீர் சரிவுகள் போன்றவை பார்வையாளர்களை கவரும் விதத்தில் இருந்தது. இங்குள்ள குறிப்பிடத்தக்க நீர் விளையாட்டுகள் அலை ஸ்லைடு, விழும் ஸ்லைடு மற்றும் சுழல் ஸ்லைடு போன்றவற்றுடன், நீச்சல் குளம், செயற்கை மழை, அனைத்து வயதினருக்குமான அருவி போன்றவையும் உள்ளன. பூங்காவில் ஸ்லைடு சவாரி, சுழல் சவாரி, தடையற்ற வீழ்ச்சி, அலை ஸ்லைடு மற்றும் பல பொழுதுபோக்கு சவாரிகள் உள்ளன.
# உள்ளம் உணர் கலை

**உள்ளம் உணர் கலை** (ஆங்கிலம்:Thought reading) என்பது எதிரிருக்கும் நபரின் மனதில் உள்ளதை அறிந்து கொள்ளும் கலையாகும். இந்த கலையில் சங்க கால தமிழர்கள் வல்லவர்களாக இருந்துள்ளார்கள்.
# உள்ளம் உணர் கலை

## தமிழ் இலக்கியங்களில்

திருவிளையாடல் புராணத்தில் தருமிக்குப் பொற்கிழியளித்த படலம் என்பதில் வங்கிய சூடமணி பாண்டியன் தன்னுடைய மனதில் இருக்கும் கேள்விக்கு விடை தருவோருக்கு பொற்கிழி தருவதாக முரசறைந்து தெரிவித்தான். இதனால் தான் என்ன மனதில் நினைக்கிறோம் என்பதை அறிந்து கொள்ளும் கலையை புலவர்கள் அறிந்துள்ளார்கள் என நாம் அறியலாம்.
# மண் சுமந்த படலம்

**மண் சுமந்த படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் 63வது படலமாகும். இப்படலம் பரி நரியாக்கிய படலம் என்பதன் தொடர்ச்சியாக அமைந்துள்ளது.
# மண் சுமந்த படலம்

## சுருக்கம்

- ஒரு முறை மதுரை வைகை ஆற்றில் வெள்ளம் பெருக்கெடுத்து பல கரைகளை உடைத்துக் கொண்டு நீர் பாய்ந்தது.
- அப்போது வெள்ளப்பெருக்கை கட்டுப்படுத்த மதுரையை ஆளும் பாண்டிய மன்னன் ஊரில் இருக்கும் அனைவருக்கும் கரையை அடைக்கும் பணியை தந்தான்.
- அதை மேற்பார்வை காண அதிகாரிகள் மூலம் ஊரில் இருப்பவர்கள் கரையின் அளவினை நிர்ணயம் செய்தார்கள்.
- அந்த ஊரில் வந்தி எனும் மூதாட்டி வாழ்ந்து வந்தாள் அவர் பிட்டினை விற்று பிழைத்து வருபவள் அவளுக்கு வயது மூப்பின் காரணமாக வைகை கரையை அடைக்கும் பெரும் பணியை செய்ய முடியத நிலையாகும்.
- அப்போது இறைவன் ஒரு சிறுவனாக " பாலசுந்தரேசன் " என்ற பெயரில் வந்து தான் வந்திப் பாட்டிக்கு பதிலாக ஆற்றில் கரை அடைப்பதாக ஒப்புக் கொண்டான்.
- அதற்கு கூலியாக உடைந்த பிட்டினை தருவதாக வந்திப்பாட்டியும் ஒப்புக் கொண்டாள்.
- மேலும் சிறுவனாக வந்த இறைவன் மூதாட்டியிடம் பிட்டினை வாங்கி சாப்பிடுவதும் அது தீரும் வரை ஆடிப் பாடுவதுமாக இருந்தார்.
- அதனால் வந்தி மூதாட்டிக்குறிய இடத்தில் மட்டும் கரை கட்டப்படாமல் இருந்தது.
- மேலதிகாரிகள் அதனை விசாரித்துக் கொண்டு இருக்கையில் பாண்டிய மன்னன் வந்தார்.
- அவரிடம் மேலதிகாரிகள் கூலியைப் பெற்றுக் கொண்டு சிறுவன் வேலை செய்யாமல் உறங்கி கொண்டு உள்ளான் என புகார் செய்தனர்.
- உடனே பாண்டிய மன்னன் உறங்கி கொண்டு இருக்கும் சிறுவனான பாலசுந்தரேசன் முதுகில் பிரம்பால் ஓங்கி அடித்த கணமே அந்த பிரம்படி எல்லா உயிர்கள் மேலும் அடித்த பாண்டிய மன்னன் மற்றும் அதிகாரிகள் முதுகிலும் அந்த பிரம்படி வலிக்க செய்தது.
- மேலும் இறைவன் ஒரு கூடையில் மட்டும் மண் சுமந்து கரையை அடைக்க அனைத்து கரைகளும் அடைக்கப்பெற்று வைகை நதி வெள்ளம் கட்டுக்குள் வந்தது இறைவன் மறைந்தார்.
- மூதாட்டி வந்தியை சிவகணங்கள் வந்து அழைத்துச் சென்றன.
# மண் சுமந்த படலம்

## காண்க

- இந்த திருவிளையாடல் புராண நிகழ்வை **பிட்டுக்கு மண் சுமந்த சுந்தரேசபெருமான்** என்று அழைக்கப்படுகிறது.
# நான் மாடக்கூடலான படலம்

**நான் மாடக்கூடலான படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் 19 ஆவது படலமாகும்.(செய்யுள் பத்திகள்: 1307- 1332) இப்படலம் வருணன் விட்ட கடலை வற்றச் செய்த படலம் என்பதன் தொடர்ச்சியாக அமைந்துள்ளது.
# நான் மாடக்கூடலான படலம்

## சுருக்கம்

கடல் வற்றிப் போனது கண்டு கலங்கிய வருண தேவன், அடுத்தாக ஒன்பது மேகங்களை அனுப்பி மதுரை நகருள் மழையை பெய்யச் செய்தார். கடுமையான மழையால் பாதிக்கப்பட்ட மக்கள் தங்களை காக்க இறைவனிடம் வேண்டினர். சொக்கநாத பெருமான் தன்னுடைய சடாமுடியிலிருந்த நான்கு மேகங்களை அனுப்பி, மதுரை காக்க கட்டளையிட்டார். அந்த நான்கு மேகங்கள் மதுரைக்கு வந்து நான்கு மாடங்களிலும் நின்று வருணன் அனுப்பிய மேகங்களிலிருந்து மழை நீரை உறிஞ்சி மதுரையை சுற்றி பெய்யுமாறு செய்தன.  
வருணன் தன்னுடைய தவறை உணர்ந்து இந்திரனின் கட்டளையால் இவ்வாறு செய்தமையாக இறைவனிடம் வருந்தி வணங்கினான். இறைவன் வருணனின் வயிற்று வலியை தீர்த்து அனுப்பினார்.
# எல்லாம் வல்ல சித்தரான படலம்

**எல்லாம் வல்ல சித்தரான படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் 20-ஆவது படலமாகும்.(செய்யுள் பத்திகள்: 1333- 1356) இப்படலம் நான் மாடக்கூடலான படலம் என்பதன் தொடர்ச்சியாக அமைந்துள்ளது.
# எல்லாம் வல்ல சித்தரான படலம்

## சுருக்கம்

இறைவன் அபிசேகப் பாண்டியனுக்கு முக்தி அளிக்க எண்ணி மதுரைக்கு எல்லாம் வல்ல சித்தராக உருமாறி வந்தார். காணும் மக்களிடம் தன்னுடைய சித்தால் பலவித அற்புதங்களைச் செய்தார். மண்ணை பொன்னாக்குதல், முதியவனை இளைஞனாக்குதல், இளைஞனை முதியவனாக்குதல், ஊனத்தினைக் குணம் செய்தல் என அற்புதங்கள் தொடர்ந்தன. மக்கள் மீனாட்சியம்மன் சொக்கநாதர் கோயிலில் இருக்கும் சித்தரைக் காணக் கூட்டம் கூட்டமாக வந்தனர். வந்தவர்கள் அனைவரும் சித்தரின் சித்தால் அதிசயித்துப் போயினர்.  
எல்லாம் வல்ல சித்தரின் பெருமைகள் மன்னரின் கவனத்திற்குச் சென்றன. அவர் மந்திரிகளை அனுப்பி எல்லாம் வல்ல சித்தரை அழைத்து வரும்படி கட்டளையிட்டார். ஆனால் எல்லாம் வல்ல சித்தரை மக்களே காண வேண்டும் என்றும், தான் அரசனைக் காண அங்கு வரமுடியாது என்றும் சித்தர் கூறிவிட்டார். அவருக்குத் துணையாக மக்களும் இருந்தார்கள். மன்னரிடம் இதனைத் தெரிவிக்க அமைச்சர்கள் சென்றார்கள்.  
==காண்க==௭
# கல்லானைக்குக் கரும்பருத்திய படலம்

**கல் யானைக்குக் கரும்பு தந்த படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் 21-ஆவது படலமாகும். (செய்யுள் பத்திகள்: 1357- 1385) இப்படலம் எல்லாம் வல்ல சித்தரான படலம் என்பதன் தொடர்ச்சியாக அமைந்துள்ளது.
# கல்லானைக்குக் கரும்பருத்திய படலம்

## சுருக்கம்

இறைவன் அபிசேகப் பாண்டியனுக்கு முக்தி அளிக்க எண்ணி மதுரைக்கு எல்லாம் வல்ல சித்தராக உருமாறி வந்தார். மக்களுக்கு அவர் செய்யும் சித்துகளைக் கேள்வியுற்ற மன்னன் சித்தரை அழைத்துவர மந்திரிமார்களை அனுப்பினார். ஆனால் அரசனே தன்னை வந்து காண வேண்டும் என்று சித்தர் மந்திரிகளைத் திருப்பி அனுப்பிவிட்டார்.  
மந்திரிகள் வந்து சித்தர் கூறியதைத் தெரிவித்தும், அரசனே சித்தரைக் காணச் சென்றார். அங்குக் கூடியிருந்த மக்கள் அரசனுக்கு வணக்கத்தினைத் தெரிவித்து விலகி நின்றனர். அரசன் ஏன் சித்துகளை மதுரையில் வாழும் மக்களிடம் செய்து காட்டுகின்றார்கள். தங்களுக்கு என்ன வேண்டும் என்று கேட்டான். அதற்குச் சித்தர், தான் காசியிலிருந்து வருவதாகவும், தனக்கு ஒன்றும் தேவையில்லை என்றும், வேண்டுமானால் அரசன் வேண்டுவதைக் கேட்டுப் பெறலாம் என்றும் கூறினார்.  
அரசன் சித்தரைச் சோதிக்க அருகில் கரும்பு வைத்திருந்த ஒருவரிடம் வாங்கி, இக்கரும்பினை இந்திர விமானத்தைத் தாங்கும் கல்யானை உண்ணும்படி செய்ய வேண்டும் என்றார். அதனை ஏற்ற சித்தர் கல்யானையைப் பார்க்க அக்கல்யானைக்கு உயிர்வந்து மன்னன் தந்த கரும்பினைத் தின்றது. அத்துடன் மன்னன் அணிந்திருந்த முத்துமாலையை பிடுங்கி உண்டது. இதனால் அரசன் கோபம் கொள்ள, சித்தரைக் காவலர்கள் தாக்க வந்தார்கள். சித்தர் காவலர்களைப் பார்க்க அனைவரும் சிலையாக நின்றனர்.  
அரசன் சித்தரிடம் மன்னிப்புக் கேட்டு, தனக்குப் பிள்ளை வரம் வேண்டினான். அதைத் தந்த சித்தர் மறைந்தார். அபிஷேகப் பாண்டியனுக்கு விக்ரமன் என்ற ஆண்குழந்தை பிறந்து பல கலை கற்றுச் சிறந்து விளங்கினான். அபிசேகப் பாண்டியன் மகனுக்குப் பட்டாபிசேகம் செய்து முக்தி அடைந்தார்.
# பாண்டியன் சுரம் தீர்த்த படலம்

**பாண்டியன் சுரம் தீர்த்த படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் அறுபத்து இரண்டாவது படலமாகும்.  
இப்படலத்தில் திருஞானசம்மந்தர், மதுரை பாண்டிய நாட்டின் அரசியான மங்கையர்கரசியாரின் அழைப்பை ஏற்று, சமண சமயத்தைச் சேர்ந்த கூன் பாண்டிய மன்னனை சைவ சமயத்திற்கு மாற்றம் செய்தல். இதனால் வெப்ப நோய் ஏற்பட்ட பாண்டிய மன்னனின் சுரத்தைத் தீா்ததால் இப்படலம் பாண்டியன் சுரம் தீா்த்த படலம் என்று அழைக்கப்பெறுகிறது.
# பாண்டியன் சுரம் தீர்த்த படலம்

## காண்க

- மீனாட்சி திருக்கோவில்
- பூத கணம்
# பரி நரியாக்கிய படலம்

**பரி நரியாக்கிய படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் அறுபதாவது படலமாகும். இது நரி பரியாக்கிய படலம் என்பதற்கு அடுத்து வருவதாகும்.
# பரி நரியாக்கிய படலம்

## சுருக்கம்

மாணிக்கவாசரை அரசன் குதிரைகள் வாங்குவதற்கு பொருள் தந்து அனுப்பினார். ஆனால் மாணிக்கவாசகர் அப்பொருளை இறைவனுக்காக செலவிட்டார். இறைவன் குதிரைகள் வருமென கூறிமையால், அரசரிடமும் அவ்வாறே கூறிவிட்டார். ஆனால் நாட்கள் ஆனாலும், குதிரைகள் வரவில்லை. எனவே அரசன் மாணிக்கவாசகரை சிறையில் அடைத்தார்.  
இறைவன் நரிகளை குதிரைகளாக்கி மன்னனிடம் தந்தான். மன்னன் அக்குதிரைகளை தன்னுடைய குதிரைகள் இருக்கும் இடத்தில் கட்டி வைக்க ஏற்பாடு செய்து, மாணிக்கவாசகரை விடுவித்தார். ஆனால் இரவில் குதிரைகளெல்லாம் நரிகளாக மாறி, மன்னனிடமிருந்த அனைத்து குதிரைகளையும் கொன்று தப்பி ஓடின.  
இதனால் மன்னன் கோபம் கொண்டு மாணிக்கவாசருக்கு தண்டனை அளித்தார். மாணிக்கவாசகரை வைகையின் கரையில் பாறையில் கட்டினர், காவலர்கள், இறைவன் அருளால் வைகை பெருக்கெடுத்து காவலர்களை ஓடும் படி செய்து, மாணிக்கவாசகரை காத்தது.
# பரி நரியாக்கிய படலம்

## காண்க

- மீனாட்சி திருக்கோவில்
- பூத கணம்
# விருத்த குமார பாலரான படலம்

**விருத்த குமார பாலரான படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் 23வது படலமாகும். (செய்யுள் பத்திகள்: 1428 - 1460) இது யானை எய்த படலம் என்பதற்கு அடுத்து வருவதாகும்.
# விருத்த குமார பாலரான படலம்

## சுருக்கம்

விக்கரம பாண்டியர் ஆட்சியில் விருபாசர் சுபவிரதை தம்பதியினர் மதுரையில் வாழ்ந்தார்கள். அவர்கள் அந்தணர் குலத்தவர். இத்தம்பதிகளுக்கு இறைவன் அருளால் கவுரி என்ற பெண் குழந்தை பிறந்தது. சைவ சமயத்தில் பற்றுடன் இருந்த குழந்தை திருமண வயதிற்கு வந்தாள்.  
அடியார்களுக்கு அன்னமிடுவதை வழக்கமாக கொண்டிருந்த குடும்பத்தினர் என்பதால், ஒரு நாள் வைணவ இளைஞன் ஒருவன் விருபாசர் இல்லத்திற்கு வந்து உணவு அருந்தினான். அவன் வைணவன் என்றாலும் விருபாசர் அவனிடம் அன்பு கொண்டு மகளை திருமணம் செய்து கொடுத்தார்.வைணவ இளைஞனின் குடும்பத்தினர் சைவ பெண்ணான கவுரியை ஏற்க வில்லை. கவுரி இள வயதிலேயே முக்தியை வேண்டி சிவபெருமானை வணங்கினார்.  
கவுரியின் புகுந்த வீட்டினர், அவளை தனியறையில் அடைத்து வெளியே சென்ற நேரத்தில் அப்பூட்டுகளை உடைத்து அடியாராக வந்தார் சிவபெருமான். அவருக்கு மனதார உணவுகளைப் படைத்து அளித்தாள் கவுரி. அதனால் மனம் மகிழ்ந்த சிவபெருமான் தானே குழந்தையாக மாறினார். கவுரியின் புகுந்த வீட்டினர் அடைக்கப்பட்டிருந்த கதவுகள் திறந்து கிடைப்பதையும், கவுரி குழந்தையோடு இருப்பதையும் கண்டு கோபம் கொண்டனர்.  
குழந்தை சிவபெருமானாக காட்சியளித்து கவுரிக்கு முக்தி அளித்தார்.
# விருத்த குமார பாலரான படலம்

## காண்க

- மீனாட்சி திருக்கோவில்
- பூத கணம்
# யானை எய்த படலம்

**யானை எய்த படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் 22 ஆவது படலமாகும். (செய்யுள் பத்திகள்: 1386 - 1427) இப்படலம் கல் யானைக்கு கரும்பு தந்த படலம் என்பதன் தொடர்ச்சியாக அமைந்துள்ளது.
# யானை எய்த படலம்

## சுருக்கம்

விக்ரமப்பாண்டியன் காலத்தில் காஞ்சிபுரத்திலிருந்த ஒரு அரசன் பாண்டியனை போரில் தோற்கடிக்க முடியாமல் தவித்தான். அவன் சமணர்களை அழைத்து பாண்டியனின் சைவநீதியை அழிக்கவும், பாண்டியனை அழிக்கவும் யாகமொன்றை நடத்தும் படி கோரினான். சமணர்களும் கொடூர யாகம் ஒன்றை நடத்தினர். அதிலிருந்து கரிய நிறமுடைய அகோர யானை வெளிவந்தது. அது பாண்டிய தேசத்தினை அழிக்க வருவதை பாண்டியனுக்கும், மக்களும் செய்தி பரவியது.  
அனைவரும் மதுரை சொக்கநாதரை வேண்டினர். சொக்கநாதர் அவர்களிடம் பதினாறு கால் மண்டபத்தினை கட்டும் படி கூறினார். மக்களும், மன்னனும் மண்டபம் கட்ட, அதிலிருந்து வேடர் வடிவில் சொக்கநாதர் அம்பு தொடுத்து யானையைக் கொன்றார்.  
யானை மலையாக மாறியது.  
இவ்வாறு சமணர்கள் அனுப்பிய யானையானது மலையாக மாறி யானை மலை என்றும், சிவபெருமான் தொடுத்த அம்பு நரசிங்க அம்பு என விழுந்த இடத்தில் நரசிம்மர் கோயிலும் தற்போது உள்ளது.
# மாபாதகம் தீர்த்த படலம்

**மாபாதகம் தீர்த்த படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் 26 ஆவது படலமாகும்.(செய்யுள் பத்திகள்: 1534 - 1574). இது பழியஞ்சின படலம் என்பதற்கு அடுத்து வருவதாகும். இந்த படலத்தில் கொடூரமாக தந்தையை கொன்று, தாயிடமிருந்து செல்வத்தையும், அணிகலன்களையும் தாசியிடம் கொடுக்கும் இளைஞன், நோயால் அவதியுற்று இறைவன் அடி சேருவதை குறிப்பிட்டுள்ளார்கள். இறைவன் நல்லவர்களுக்கு அருள்வதைப் போல தீயவர்களுக்கும் அருள்கிறான் என்ற கருத்தினை இப்படலம் வலியுறுத்துகிறது.
# மாபாதகம் தீர்த்த படலம்

## சுருக்கம்

அரசன் குலோத்துங்கன் ஆட்சி காலத்தில் ஓர் அந்தண இளைஞன் தன்னுடைய பெற்றோர்களை வதைத்து, தாசியிடம் பொருளை கொடுத்து இன்பமாக இருந்தான். பெரும் செல்வேந்தர்களாக இருந்த பெற்றோர்கள், மகனின் நடவெடிக்கையால் குடிசைக்கு வந்தார்கள்.  
அவனுடைய இச்செய்கை பிடிக்காமல் தடுத்த தந்தையை இளைஞன் கொன்றான். தாயிடமிருந்து அணிகளன்களைப் பெற்று தாசியிடம் கொடுத்தான். இதனால் அவனுக்கு கடுமையான நோய் உண்டானது. தன்னுடைய தவறுக்கு வருந்தி மதுரை சொக்கநாதர், மீனாட்சியம்மை கோயிலுக்கு வந்தான்.  
இளைஞனின் நோயால் அவனுடைய உடல் மெலிந்து போனது. அவனைக் கண்டு இறக்கம் கொண்ட இறைவன் வேடர் வடிவத்தில் வந்து, இறைவனை வணங்கி துன்பம் நீக்க வழிகளை கூறினார். அதன் படியே அந்த இளைஞன் புதின குளத்தில் நீராடி இறைவனை வணங்கி நற்கதி பெற்றான்.
# மாபாதகம் தீர்த்த படலம்

## காண்க

- மீனாட்சி திருக்கோவில்
- பூத கணம்
# பழியஞ்சின படலம்

**பழியஞ்சின படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் 25ஆவது படலமாகும். (செய்யுள் பத்திகள்: 1490 - 1533). இது கால் மாறி ஆடிய படலம் என்பதற்கு அடுத்து வருவதாகும்.
# பழியஞ்சின படலம்

## சுருக்கம்

குலோத்துங்க பாண்டியனின் ஆட்சிக் காலத்தில் திருப்பத்தூர் எனும் ஊரைச் சேர்ந்த அந்தணர் குடும்பம் மதுரைக்கு வந்து கொண்டிருந்து. பயணக் களைப்பில் இருந்து விடுபட ஒரு மரத்தடியில் மனைவி இளைப்பாற, குழந்தை விளையாட கணவன் நீரைத் தேடி சென்றார். அப்போது அந்த மரத்திலிருந்த ஒரு அம்பு விழுந்து மனைவி இறந்தாள். அந்த அம்பு முன்னோர் காலத்தில் ஒரு வேடன் இட்டதாகும். குறிதவறி சென்று மரத்தில் சிக்கிய அம்பு இப்போது அந்தணனின் மனைவியைக் கொன்றது.  
இதனையெல்லாம் அறியாது மரத்தின் மறுஇடத்தில் வேடன் ஒருவன் தங்கினான். நீர் கொண்டு வந்த அந்தணன் மனைவியை அம்பு தைத்து கொன்றிருப்பதை கண்டு அழுதான். யார் செய்திருப்பார் என காண்கையில் உறங்க்கொண்டிருந்த வேடன் தென்பட்டான். அவனிடம் மனைவியை கொன்றமைக்கா முறையிட, வேடன் தான் கொல்லவில்லை என வாதாடினான்.  
அந்தணர் வேடனை அரண்மனைக்கு அழைத்து சென்றார். இருதரப்பு பேச்சையும் கேட்ட அரசன் அவர்களை ஒரு வாரம் கழித்து வரும்படி கூறிவிட்டு, சொக்கநாதரை தரிசித்து இக்கட்டான இந்த வழக்கில் இருந்து காக்குமாறு வேண்டினார். இறைவன் அருளால் இரு கிங்கனங்கள் பேசுவதையும். அவர்கள் அந்த அம்பினால் அந்தணன் மனைவி இறந்தமையும் தெரிவித்தமையை அறிந்து கொண்டான். தவறு செய்யாத அந்த வேடரை காத்து, அந்தணரில் துயரத்தில் பங்கெடுத்தான் அரசன்.
# பழியஞ்சின படலம்

## காண்க

- மீனாட்சி திருக்கோவில்
- பூத கணம்
# கீரனைக் கரையேற்றிய படலம்

**கீரனைக் கரையேற்றிய படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் 53ஆவது படலமாகும். இப்படலம் தருமிக்குப் பொற்கிழியளித்த படலம் என்பதன் தொடர்ச்சியாக அமைந்துள்ளது.
# கீரனைக் கரையேற்றிய படலம்

## சுருக்கம்

சிவபெருமான் இறைவியின் கூந்தலுக்கு இயற்கையில் மணமில்லை என வாதாடிய நக்கீரரை நெற்றிக் கண்ணால் எரித்தார். அவரை மீண்டும் உயிரிப்பித்து சங்கத்திற்கு அளிக்க அரசனும், அவையினரும் சிவபெருமானிடம் வேண்டினர். அதனால் சிவபெருமான் பொற்றாமைக் குளத்திலிருந்து எழுந்து வர நக்கீரனை அழைத்தார். நக்கீரன் உயிர்பெற்று வந்தார். திருக்காளத்தியர் மீது நேரிசை வெண்பாவினால் கயிலை பாதி, காளத்தி பாதி எனும் அந்தாதியை பாடினார். இறைவனின் கோபத்தினை பிரசாதமாக கருதி கோபப்பிரசாதம் எனும் பாமாலையைப் பாடினார்.
# சங்கத்தார் கலகந்தீர்த்த படலம்

**சங்கத்தார் கலகந்தீர்த்த படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் 55ஆவது படலமாகும். இது கீரனுக்கு இலக்கணம் உபதேசித்த படலம் என்பதற்கு அடுத்து வருவதாகும்.
# சங்கத்தார் கலகந்தீர்த்த படலம்

## சுருக்கம்

மதுரை தமிழ் சங்கத்தில் 48 தமிழ் புலவர்கள் இருந்தனர். அவர்களுள் பலர் அகத்தியர் எழுதிய இலக்கண நூலான அகத்தியம் என்பதன் அடிப்படையில் பல்வேறு பாடல்களைப் படித்தனர். இருப்பினும் தங்களுள் சிறந்தது எதுவென சண்டையிட்டுக் கொண்டார்கள்.  
புலவர்கள் இறைவன் சொக்கநாதரிடம் சென்று தங்களுடைய பாடலில் எது சிறந்தது என உரைக்க வேண்டினர். இறைவனோ வணிகர் தனபதியின் மகனிடம் சென்று அவன் சொல்லும் தீர்ப்பினை ஏற்குமாறு கூறினார். புலவர்கள் தனபதியின் வீட்டிற்கு சென்று, ருத்ரசர்மனையை சந்தித்தனர். ருத்ரசர்மன் மதுரை சங்கத்திற்கு சென்றார். ருத்ரசர்மன் பிறவியிலேயே பேசாத பிள்ளையாக இருந்தாலும் புலவர்களின் பல்வேறு பாடல்களைக் கேட்டு சரியானதற்கு தாளமிட்டுக் கேட்டார்.  
நக்கீரர், கபிலர், பாணர் ஆகியோரின் பாட்டுகளே உயர்ந்தவைகள் என தீர்ப்பு அளித்தார். குற்றமுள்ள பாடல்களை சரி செய்து அவற்றை மீண்டும் அரங்கேற்றம் செய்தார்.
# சங்கத்தார் கலகந்தீர்த்த படலம்

## காண்க

- மீனாட்சி திருக்கோவில்
# அங்கம் வெட்டின படலம்

**அங்கம் வெட்டின படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் 27ஆவது படலமாகும் (செய்யுள் பத்திகள்: 1575 - 1602). இப்படலம் மாபாதகம் தீர்த்த படலம் என்பதன் தொடர்ச்சியாக அமைந்துள்ளது.
# அங்கம் வெட்டின படலம்

## சுருக்கம்

மதுரையில் குலோத்துங்கன் ஆட்சி காலத்தில் முதியவர் ஒருவர் வாற்பயிற்சி பள்ளி வைத்திருந்தார். அவருக்கு மாணிக்கமாலை என்றொரு பெண் மனைவியாக இருந்தாள். வயது வித்தியாசத்தின் காரணமாக மாணிக்கமாலை இளமையாக இருந்தாள். முதியவரிடம் வாள் பயிற்சி பெற்ற சீடனான சித்தன் என்பவன் மாணிக்கமாலையின் மீது மோகம் கொண்டான். குருவின் மனைவியை அடைவதற்காக வித்தைகளை கற்று தேர்ந்து குருவுக்கு எதிராக மற்றொரு வாள் பயிற்சி பள்ளியைத் தொடங்கினான்.  
ஒரு முறை குரு இல்லாத வேளையில் குருவின் மனைவியை தொல்லை செய்தான். அவளோ கணவனிடம் கூறினாள், சீடனை கொன்று பழியுண்டாகும், இல்லையென்றால் தன் கணவன் இறந்த வாழ்வு போகும் என வருந்தினாள். மதுரை சொக்கநாத பெருமானிடம் தன்னுடைய நிலையை எடுத்து உரைத்தால் இறைவன் குருவாக மாறி சித்தனிடம் சண்டைக்கு வந்தார். அவனுடைய அங்கங்கள் ஒவ்வொன்றையும் வெட்டி இறுதியாக அவனைக் கொன்று மறைந்தார். இதனால் குருவின் புகழுக்கும், குருவின் மனைவிக்கும் எவ்வித துன்பம் இல்லாமல் போனது.
# நாகமேய்த படலம்

**நாகமேய்த படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் 28 ஆவது படலமாகும் (செய்யுள் பத்திகள்: 1603 - 1625). இப்படலம் அங்கம் வெட்டின படலம் என்பதன் தொடர்ச்சியாக அமைந்துள்ளது.
# நாகமேய்த படலம்

## சுருக்கம்

அனந்தகுண பாண்டியன் ஆட்சியில் மதுரையில் சைவம் பரவியிருப்பதைக் கண்ட சமணர்கள் அபிசார வேள்வி என்பதை நடத்தினர். அந்த யாகத்திலிருந்து வெளி வந்த ஒரு அரக்கன் பாம்பாக உருவெடுத்து மதுரையை அழிக்க சென்றான்.  
இறைவன் சோமசுந்ததர் பாண்டியனிடம் வில்லெடுத்து சென்று அந்த பாம்பை அழிக்க கூறினார். இறைவனின் ஆனைப்படி சென்ற பாண்டியன் அந்தப் பாம்பினை அழித்தான். அந்த பாம்பு இறக்கும் முன்பு விசம் கக்கியது, அந்த விசம் மதுரை அழிக்கும் முன் இறைவன் அதனை ஏவியவர்கள் மீதே திருப்பி அனுப்ப அது சமணர்களை அழித்தது. பாம்பு விழுந்த இடம் நாகமலை என்ற பெயரில் தற்போது உள்ளது.
# மாயப்பசுவை வதைத்த படலம்

**மாயப்பசுவை வதைத்த படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் 29 ஆவது படலமாகும் (செய்யுள் பத்திகள்: 1626 - 1663). இப்படலம் நாகமேய்த படலம் என்பதன் தொடர்ச்சியாக அமைந்துள்ளது.
# மாயப்பசுவை வதைத்த படலம்

## சுருக்கம்

அனந்தகுண பாண்டியன் ஆட்சியில் மதுரையில் சைவம் பரவியிருப்பதைக் கண்ட சமணர்கள் அபிசார ஹோமம் என்பதை நடத்தினர். அந்த யாகத்திலிருந்து வெளிவந்த ஒரு அரக்கன் பாம்பாக உருவெடுத்து மதுரையை அழிக்க சென்றான். அதனை இறைவன் அருளால் பாண்டியன் வெற்றி பெற்றான். அதனையறிந்த சமணர்கள் மீண்டும் அபிசார ஹோமம் செய்து இம்முறை வெளிப்பட்ட அரக்கனை பசுவாக மாறச் சொல்லி அனுப்பினர்.  
பசுவினை செல்வமாக கருதியமையால் பாண்டியனால் பசுவை கொல்லுதல் முடியாது. எனவே இறைவன் இம்முறை தன்னுடைய வாகனமான நந்தியம் பெருமானை பசுவை கொன்று வருமாறு பணித்தார். நந்தியம் பெருமான் கூரிய கொம்பால் பசுவை கொன்றது. அனந்தகுண பாண்டியனுக்குப் பிறகு அவரது மகன் குலபூஷண பாண்டியன் பட்டத்துக்கு வந்தான்.  
பசுவை நந்தி வதைத்த இடம் பசுமலை என்று மதுரையில் வழங்குன்றனர்.
# காட்டு இஞ்சி

**காட்டு இஞ்சி** என்பது இஞ்சிக் குடும்ப இனத் தாவரமாகும். இது தேன்கூடு இஞ்சி என்றும் அழைக்கப்படும். இதனுடைய தண்டு இலை போன்ற அடி சுமார் நீளம் கொண்டது. இது வெப்ப மைய நாடுகளில் காணப்படும். இது உணவுச் சுவைக்காகவும் மூலிகை மருத்துவம் தேவைகளுக்கும் பயன்படுத்தப்படுகிறது.
# உபமன்யு பக்த விலாசம்

**உபமன்யு பக்த விலாசம்** என்பது வடமொழியில் பெரிய புராணத்தை மொழிபெயர்த்த நூலாகும். இந்நூலில் சேக்கிழாரின் ஒவ்வொரு பாடலும் அப்படியே வடமொழியில் மொழிபெயர்க்கப்பட்டுள்ளது.  
காஞ்சிபுரம் ஏகாம்பரேசுவரர் கோயிலில் சோமாஸ்கந்தர் முன்னிலையில் இந்நூல் பாடப்பெற்றது. இது குறித்தான கல்வெட்டு ஏகாம்பரேசுவரர் கோயிலில் உள்ளது.
# நீற்றுப்பூசணி

**நீற்றுப்பூசணி** (*Benincasa hispida*) என்பது பெரிய பழம் தரும் கொடி தாவரமும், முற்றியதும் காய்கறியாக உண்ணக்கூடியதுமாகும். தெற்கு ஆசியா, தென்கிழக்காசியா ஆகியவற்றை தாயகமாகக் கொண்ட இது ஆசியாவில் பரவலாக வளர்கிறது. இது 80 செ.மீ நீளமுள்ளதாக வளரக்கூடியது. வளர்ச்சியடைந்த இதன் பழங்கள் இனிப்புச் சுவையற்றது.  
இது தூத்துக்குடி வட்டாரத்தில் தடியங்காய் என்று அழைக்கப்படுகிறது.